ອີກ 7 ຄົນ ທີ່ພົວພັນ ກັບການແຫກຄຸກ ຂອງລາຊາຄ້າ ຢາເສບຕິດ ຖືກຈັບກຸມ
ຕຳຫລວດ​ແມັກ​ຊິກ​ໂກ ​ຍັງປະຕິບັດ​ການ​ ຕາມລ່າ​ຫານັກໂທດ​ດັ່ງກ່າວ​ ຢ່າງ​ກວ້າງຂວາງ​ ໃນ​ທົ່ວ​ປະ​ເທດ ແລະ ເພີ້​ມກຳລັງ​ຄວາມປອດ​ໄພ ຢູ່​ຕາມຊາຍ​ແດນດ້ວຍ.
ບັນດາເຈົ້າໜ້າທີ່ປະຕິບັດກົດໝາຍ ຂອງລັດຖະບານກາງ ແມັກຊິກໂກ ກ່າວວ່າ ເຈັດຄົນຜູ້ທີ່ກຳລົງຖືກສອບປາກຄຳ ໃນການແຫກຄຸກ ຂອງລາຊາຄ້າຍາເສບຕິດ ນາຍ Joaquin Guzman ໄດ້ຖືກເຈົ້າໜ້າທີ່ ຈັບຕົວຢ່າງເປັນ ທາງການ ແລະ ຖືກນຳຕົວໄປຂັງໄວ້ ເພື່ອລໍຖ້າການກ່າວຟ້ອງ ຕໍ່ໄປ ບັນດາເຈົ້າໜ້າທີ່ ໄດ້ສອບປາກຄຳ ບັນດາພະນັກງານຢາມຄຸກ ແລະເຈົ້າໜ້າທີ່ ຈຳນວນຫຼາຍກວ່າ 30 ຄົນ ຕັ້ງແຕ່ໄດ້ມີການ ໂຕນໜີຈາກຄຸກ ຕຳຫລວດແມັກຊິກກັນ ຍັງໄດ້ປະຕິບັດການ ຕາມລ່າຫານັກໂທດດັ່ງກ່າວຢ່າງກວ້າງຂວາງ ໃນທົ່ວປະເທດ ຍັງເພີ້ມກຳລັງຄວາມປອດໄພ ຢູ່ຕາມຊາຍແດນ ແລະ ປິດສະໜາມບິນສາກົນ ນອກເໜືອໄປຈາກ ດ່ານກວດກາຕ່າງໆ ແຕ່ວ່າຍັງບໍ່ມີຮ່ອງຮອຍຂອງນັກໂທດທີ່ໂຕນໜີ ນາຍ Guzman ເຊິ່ງໄດ້ຖືກພິຈາລະນາກັນຢ່າງກວ້າງຂວາງວ່າ ເປັນຄົນທີ່ລ້ຳລວຍທີ່ສຸດໃນໂລກ ແລະ ກໍເປັນລາຊາຄ້າຢາເສບຕິດ ທີ່ມີອຳນາດທີ່ສຸດໃນໂລກ ກ່ອນຜູ້ກ່ຽວຈະຖືກຈັບໂຕ ໃນປີທີ່ຜ່ານມາ ນາຍ Guzman ໄດ້ໂຕນໜີອອກຈາກເຮືອນຈຳ Altiplano ປະມານເກົ້າສິບກິໂລແມັດ ທາງພາກຕາເວັນຕົກຂອງນະຄອນຫຼວງ ແມັກຊິໂກ້ ຊີຕີ້ ໃນວັນທີ 11 ກໍລະກົດ ຜ່ານມາ ຫຼັງຈາກ ທີ່ໄດ້ຖືກຄຸມຂັງໃນຄຸກດັ່ງກ່າວມາ ເປັນເວລາ 17 ເດືອນແລ້ວ